# data[].attributes.body
Pel que fa a la part estètica, la interfície està format per un panell en el qual es troba la configuració, el nom i les monedes guanyades. A sota està la part on es juga: aquí es mostren les fotografies i el teclat per endevinar la paraula, juntament amb botons de barrejar les imatges, d'esborrar la paraula i l'opció de compartir. A baix de tot hi ha un altre panell on es troben més característiques del joc, mostrat amb icones com la botiga per comprar monedes, el progrés del joc, un espai social per jugar en línia amb amics i un últim botó que no especifica bé el que és. Els anuncis surten entre el panell de dalt i l'espai de joc, sent un factor de distracció i soroll visual. A més a més, sembla que és una aplicació en progrés, ja que n'hi ha opcions com les de jugar en línia que encara no funcionen.

Respecte a la pràctica crec que sí que és un joc adequat per a primària, però no passaria a l'ESO, ja que el nivell és bàsic i la dinàmica i el vocabulari és bastant simple i limitat. En general, aquesta fa la funció d'ensenyar, però recomanaria que hi hagués un manual amb les respostes, per donar més opcions d'aprenentatge.

# data[].attributes.body
Aquesta aplicació està en anglès i va dirigida a nens entre 8 i 16 anys. És un joc de vocabulari i l'objectiu és endevinar la paraula a partir de dues imatges. A mesura que s'avança, es va desbloquejant més vocabulari i es guanyen monedes donen la possibilitat d'ometre anuncis o desbloquejar paraules.

Aquesta es troba disponible en Android i en iOS, i està puntuada amb una avaluació d'un 9, sense experiències. Té opcions de so i és gratuïta la versió amb anuncis.

# data[].attributes.body
He escollit aquesta aplicació perquè volia alguna relacionada amb l'anglès. Tot i que m'interessaven també d'altres, no es trobaven disponibles o no eren compatibles amb els meus dispositius. Aquesta aplicació l'he pogut descarregar al meu mòbil.

# data[].attributes.body
Aquest joc serviria per aplicar-lo en la matèria d'angles. El vocabulari no es classifica en categories, de manera que això dificulta per posar en pràctica algun contingut en específic. Tot i això, és una bona manera d'acabar la classe, sobretot si s'ha tractat de teoria majoritàriament.